CELEX: 32010R1151
Language: mt
Date: 2010-12-08 00:00:00
Title: Regolament tal-Kummissjoni (UE) Nru 1151/2010 tat- 8 ta’ Diċembru 2010 li jemenda r-Regolament (KE) Nru 763/2008 tal-Parlament Ewropew u tal-Kunsill dwar iċ-ċensimenti tal-popolazzjoni u tad-djar, fir-rigward tal-modalitajiet u l-istruttura tar-rapporti ta' kwalità u l-format tekniku għat-trażmissjoni tad-dejta  Test b’relevanza għaż-ŻEE

9.12.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 324/1
               
            REGOLAMENT TAL-KUMMISSJONI (UE) Nru 1151/2010
      tat-8 ta’ Diċembru 2010
      li jemenda r-Regolament (KE) Nru 763/2008 tal-Parlament Ewropew u tal-Kunsill dwar iċ-ċensimenti tal-popolazzjoni u tad-djar, fir-rigward tal-modalitajiet u l-istruttura tar-rapporti ta' kwalità u l-format tekniku għat-trażmissjoni tad-dejta
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 763/2008 tal-Parlament Ewropew u tal-Kunsill tad-9 ta' Lulju 2008 dwar iċ-ċensimenti tal-popolazzjoni u tad-djar (1), u b’mod partikolari l-Artikolu 5(5) u 6(3) tiegħu,
      Billi:
      
                  (1)
               
               
                  Ir-Regolament (KE) Nru 763/2008 jistabbilixxi regoli komuni għall-provvista, kull għaxar snin, ta' dejta komprensiva dwar il-popolazzjoni u d-djar.
               
            
                  (2)
               
               
                  Sabiex tkun tista' tiġi vvalutata l-kwalità tad-dejta trażmessa lill-Kummissjoni (Eurostat) mill-Istati Membri, hemm bżonn li jiġu definiti l-modalitajiet u l-istruttura tal-kwalità ta' implimentazzjoni.
               
            
                  (3)
               
               
                  Sabiex tiġi żgurata t-trażmissjoni tad-dejta u l-metadejta, il-format tekniku għandu jkun l-istess għall-Istati Membri kollha. Għalhekk huwa neċessarju li jiġi adottat format tekniku xieraq biex jintuża għat-trażmissjoni tad-dejta.
               
            
                  (4)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Ewropew tas-Sistema tal-Istatistika.
               
            ADOTTAT DAN IR-REGOLAMENT:
      Artikolu 1
      Suġġett
      Dan ir-Regolament jistipula l-modalitajiet u l-istruttura tar-rapporti tal-kwalità li jridu jintbagħtu mill-Istati Membri dwar il-kwalità tad-dejta li jittrażmettu lill-Kummissjoni (Eurostat) miċ-ċensimenti tal-popolazzjoni u tad-djar tagħhom, għas-sena ta' referenza 2011, kif ukoll il-format tekniku għat-trażmissjoni tad-dejta, biex jissodisfaw ir-rekwiżiti tar-Regolament (KE) Nru 763/2008.
      Artikolu 2
      Definizzjonijiet
      Id-definizzjonijiet u l-ispeċifikazzjonijiet tekniċi stabbiliti fir-Regolament (KE) Nru 763/2008 u r-Regolament tal-Kummissjoni (KE) Nru 1201/2009 (2) u (UE) Nru 519/2010 (3) għandhom japplikaw għall-fini ta' dan ir-Regolament. Id-definizzjonijiet li ġejjin għandhom japplikaw ukoll:
      
                  (1)
               
               
                  “unità statistika” tfisser l-unità ta' osservazzjoni bażika, jiġifieri persuna naturali, in-nies f'dar, familja, post ta' alloġġ, jew abitazzjoni konvenzjonali;
               
            
                  (2)
               
               
                  “enumerazzjoni individwali” tfisser li t-tagħrif dwar kull unità statistika jinkiseb sabiex il-karatteristiċi tagħha ikunu jistgħu jiġu rreġistrati u kklassifikati wkoll ma' karatteristiċi oħra;
               
            
                  (3)
               
               
                  “simultanjetà” tfisser li t-tagħrif miksub f'ċensiment jirreferi għall-istess waqt (data ta' referenza);
               
            
                  (4)
               
               
                  “universalità fi ħdan territorju definit” tfisser li d-dejta tkun ipprovduta għall-unitajiet statistiċi kollha fi ħdan territorju definit b'mod preċiż. Meta l-unitajiet statistiċi jkunu nies, “universalità fi ħdan territorju definit” tfisser li d-dejta tkun ipprovduta u tkun ibbażata fuq tagħrif għall-persuni kollha li għandhom r-residenza abitwali tagħhom fit-territorju definit (popolazzjoni totali);
               
            
                  (5)
               
               
                  “disponibilità ta' dejta għal żona żgħira” tfisser id-disponibilità ta' dejta għal żoni ġeografiċi żgħar u għal gruppi żgħar ta' unitajiet statistiċi;
               
            
                  (6)
               
               
                  “perjodiċità definita” tfisser il-kapaċità biex isiru ċensimenti regolarment fil-bidu ta' kull deċennju, inkluża l-kontinwità tar-reġistri;
               
            
                  (7)
               
               
                  “popolazzjoni fil-mira” tfisser is-sett ta' unitajiet statistiċi f'żona ġeografika definita fid-data ta' referenza li jikkwalifikaw għar-rappurtar ta' suġġett speċifiku jew iktar. Il-popolazzjoni fil-mira tinkludi kull unità statistika valida għal eżattament darba;
               
            
                  (8)
               
               
                  “stima tal-popolazzjoni fil-mira” tfisser l-aqwa approssimazzjoni disponibbli tal-popolazzjoni fil-mira. L-istima tal-popolazzjoni fil-mira hija magħmula mill-popolazzjoni fiċ-ċensiment biż-żieda tas-sottokopertura u bis-soprakopertura mnaqqsa;
               
            
                  (9)
               
               
                  “popolazzjoni fiċ-ċensiment” tfisser is-sett ta' unitajiet statistiċi li jkun rappreżentat fattwalment mir-riżultati taċ-ċensiment dwar wieħed mis-suġġetti speċifikati jew iktar għal popolazzjoni fil-mira speċifikata. Ir-rekords tad-dejta għall-popolazzjoni fiċ-ċensiment huma r-rekords tad-dejta fis-sors tad-dejta għall-popolazzjoni fil-mira speċifikata, inklużi r-rekords imputati kollha u esklużi r-rekords imħassra kollha. Jekk sors ta' dejta jinkludi, bħala kwistjoni ta' prinċipju metodoloġiku, rekords ta' dejta għal kampjun wieħed biss tal-unitajiet statistiċi fl-istima tal-popolazzjoni fil-mira, il-popolazzjoni fiċ-ċensiment tinkludi, apparti l-unitajiet statistiċi fil-kampjun, is-sett komplementari ta' unitajiet statistiċi;
               
            
                  (10)
               
               
                  “sett komplementari ta' unitajiet statistiċi” tfisser is-sett ta' dawk l-unitajiet statistiċi li jagħmlu parti mill-istima ta' popolazzjoni fil-mira, imma li s-sors tad-dejta ma fih l-ebda rekords ta' dejta dwarhom minħabba l-applikazzjoni ta' metodoloġija ta' kampjuni;
               
            
                  (11)
               
               
                  “valutazzjoni tal-kopertura” tfisser studju tad-differenza bejn popolazzjoni fil-mira speċifikata u l-popolazzjoni tagħha fiċ-ċensiment;
               
            
                  (12)
               
               
                  “stħarriġ ta' wara l-enumerazzjoni” tfisser stħarriġ li sar ftit wara l-enumerazzjoni għall-finijiet ta' valutazzjoni tal-kopertura u tal-kontenut;
               
            
                  (13)
               
               
                  “sottokopertura” tfisser is-sett tal-unitajiet statistiċi kollha li jagħmlu parti minn popolazzjoni fil-mira speċifikata, imma li mhumiex inklużi fil-popolazzjoni korrispondenti taċ-ċensiment;
               
            
                  (14)
               
               
                  “soprakopertura” tfisser is-sett tal-unitajiet statistiċi kollha li jkunu inklużi f'popolazzjoni f'ċensiment użat biex jirrapporta dwar poplazzjoni fil-mira speċifikata mingħajr ma jkun jagħmel parti minn dik il-popolazzjoni fil-mira;
               
            
                  (15)
               
               
                  “imputazzjoni tar-rekord” tfisser l-assenjazzjoni ta' rekord ta' dejta artifiċjali imma plawżibbli għal eżattament żona ġeografika waħda fl-iktar livell ġeografiku dettaljat li għalih ġiet prodotta dejta għaċ-ċensiment, u l-imputazzjoni ta' dak ir-rekord ta' dejta f'sors ta' dejta;
               
            
                  (16)
               
               
                  “tħassir ta' rekord” tfisser l-att ta' tħassir jew li jiġi injorat rekord ta' dejta li jkun inkluż f'sors ta' dejta użat biex jirrapporta dwar popolazzjoni fil-mira speċifikata, imma ma jirrapporta l-ebda tagħrif validu dwar l-ebda unità statistika fi ħdan il-popolazzjoni fil-mira;
               
            
                  (17)
               
               
                  “imputazzjoni ta' partita” tfisser l-att li jiddaħħal tagħrif artifiċjali imma plawżibbli f'rekord ta' dejta meta r-rekord tad-dejta jkun jeżisti diġà f'sors ta' dejta imma ma jkunx fih dan it-tagħrif;
               
            
                  (18)
               
               
                  “sors ta' dejta” tfisser is-sett ta' rekords ta' dejta għall-unitajiet statistiċi u/jew avvenimenti relatati mal-unitajiet statistiċi li jifforma bażi għall-produzzjoni ta' dejta taċ-ċensiment dwar suġġett speċifiku jew iktar għal popolazzjoni fil-mira speċifikata.
               
            
                  (19)
               
               
                  “dejta bbażata fuq ir-reġistru” tfisser dejta li tkun ġo reġistru jew tkun toriġina minnu;
               
            
                  (20)
               
               
                  “dejta bbażata fuq kwestjonarju” tfisser dejta li tkun inkisbet oriġinalment minn min iweġibha permezz ta' kwestjonarju fil-kuntest ta' ġabra ta' dejta statistika li tirreferi għal waqt speċifiku;
               
            
                  (21)
               
               
                  “reġistru” tfisser repożitorju li jaħżen it-tagħrif dwar l-unitajiet statistiċi u li jkun aġġornat direttament tul l-avvenimenti li jaffettwaw l-unitajiet statistiċi.
               
            
                  (22)
               
               
                  “tagħqid ta' rekords” tfisser il-proċess ta' tagħqid ta' tagħrif minn sorsi ta' dejta differenti billi jitqabblu r-rekords għall-unitajiet statistiċi individwali u tagħqid ta' tagħrif għal kull unità statistika meta l-unità li r-rekords jirreferu għaliha tkun l-istess waħda;
               
            
                  (23)
               
               
                  “tqabbil ta' reġistri” tfisser tagħqid ta' rekords fejn is-sorsi ta' dejta mqabbla kollha jkunu miżmuma f'reġistri;
               
            
                  (24)
               
               
                  “estrazzjoni ta' dejta” tfisser il-proċess biex jinkiseb tagħrif għaċ-ċensiment minn tagħrif miżmum f'reġistru u relatat ma' unitajiet statistiċi individwali;
               
            
                  (25)
               
               
                  “kodifikazzjoni” tfisser il-proċess biex tagħrif jinqaleb f'kodiċijiet li jirrappreżentaw klassijiet fi ħdan skema ta' klassifikazzjoni;
               
            
                  (26)
               
               
                  “varjabbli identifikatur” tfisser varjabbli fir-rekords tad-dejta f'sors ta' dejta jew kwalunkwe lista ta' unitajiet statistiċi li tintuża
                  
                              —
                           
                           
                              biex jiġi vvalutat jekk is-sors ta' dejta (jew lista ta' unitajiet statistiċi) jinkludix mhux iktar minn rekord ta' dejta wieħed għal kull unità statistika, u/jew
                           
                        
                              —
                           
                           
                              għal tagħqid ta' rekords.
                           
                        
            
                  (27)
               
               
                  “qbid” tfisser il-proċess li bih id-dejta miġbura titqiegħed f'forma li tista' tinqara minn magna;
               
            
                  (28)
               
               
                  “editjar tar-rekord” tfisser il-proċess ta' kontroll u modifika tar-rekords tad-dejta biex isiru plawżibbli filwaqt li jiġu ppreservati partijiet ewlenin ta' dawn ir-rekords;
               
            
                  (29)
               
               
                  “ġenerazzjoni ta' nies f'dar” tfisser l-identifikazzjoni ta' nies f'dar privata skont il-kunċett ta' min jgħix f'dar kif definit fl-Anness tar-Regolament (KE) Nru 1201/2009 taħt is-suġġett “Stat tan-nies f'dar”;
               
            
                  (30)
               
               
                  “ġenerazzjoni ta' familja” tfisser l-identifikazzjoni ta' familja bbażata fuq informazzjoni dwar jekk il-persuni jgħixux fl-istess dar, imma mingħajr tagħrif jew tagħrif mhux komplut dwar ir-relazzjonijiet familjari bejn il-persuni. It-terminu “familja” huwa speċifikat bħala “n-nukleu familjari” fl-Anness tar-Regolament (KE) Nru 1201/2009 taħt is-suġġett “Stat tal-familja”;
               
            
                  (31)
               
               
                  “unità bla tagħrif” tfisser in-nuqqas ta' ġbir ta' ebda dejta minn unità statistika li qiegħda fil-popolazzjoni taċ-ċensiment;
               
            
                  (32)
               
               
                  “partita bla tagħrif” tfisser in-nuqqas li tinġabar dejta dwar suġġett speċifiku jew iktar għal unità statistika li qiegħda fil-popolazzjoni fiċ-ċensiment, filwaqt li dejta dwar tal-inqas suġġett ieħor tista' tinġabar minn dik l-unità statistika;
               
            
                  (33)
               
               
                  “kontroll ta' żvelar statistiku” tfisser il-metodi u l-proċessi applikati sabiex jiġi minimizzat ir-riskju li jinkixef tagħrif dwar unitajiet statistiċi individwali filwaqt li jiġi rilaxxat tagħrif statistiku kemm jista' jkun;
               
            
                  (34)
               
               
                  “stima” tfisser il-kalkolu ta' statistika jew stimi li jużaw formula matematika u/jew algoritmu applikat għad-dejta disponibbli;
               
            
                  (35)
               
               
                  “koeffiċjenza ta' varjazzjoni” tfisser l-iżball standard (għerq kwadrat tal-varjetà ta' stimatur) maqsum bil-valur mistenni tal-istimatur;
               
            
                  (36)
               
               
                  “mudell ta' żball ta' preżunzjoni” tfisser żball minħabba preżunzjonijiet li huma l-bażi tal-istima u li fihom inċertezzi jew nuqqas ta' dettall;
               
            
                  (37)
               
               
                  “definizzjoni ta' struttura ta' dejta” tfisser sett ta' metadejta strutturali assoċjata ma' sett ta' dejta li tinkludi tagħrif dwar kif il-kunċetti jkunu assoċjati mal-miżuri, id-dimensjonijiet, u l-attributi ta' iperkubu, flimkien ma' tagħrif dwar ir-rappreżentanza ta' dejta u metadejta deskrittiva relatata.
               
            Artikolu 3
      Metadejta u rappurtar tal-kwalità
      1.   L-Istati Membri għandhom jirrappurtaw lill-Kummissjoni (Eurostat), sal-31 ta' Marzu 2014, it-tagħrif fl-isfond speċifikat fl-Anness I ta' dan ir-Regolament kif ukoll id-dejta relatata mal-kwalità u metadejta speċifikata fl-Annessi II u III ta' dan ir-Regolament b'referenza għaċ-ċensimenti tal-popolazzjoni u tad-djar għas-sena ta' referenza 2011 u d-dejta u l-metadejta trażmessa lill-Kummissjoni (Eurostat) kif mitlub mir-Regolament (UE) Nru 519/2010.
      2.   Biex jiġu sodisfatti r-rekwiżiti tal-paragrafu 1, l-Istati Membri għandhom jagħmlu valutazzjoni tal-kopertura għaċ-ċensimenti tal-popolazzjoni u tad-djar tagħhom għas-sena ta' referenza 2011 kif ukoll valutazzjoni tal-imputazzjoni u t-tħassir ta' rekords ta' dejta.
      3.   Ir-Regolament (KE) Nru 223/2009 (4) u l-Istruttura ta' Metadejta Euro SDMX kif definita fir-Rakkomandazzjoni tal-Kummissjoni 2009/498/KE (5) għall-produzzjoni u l-iskambju ta' metadejta ta' referenza (inkluża l-kwalità) għandhom japplikaw fil-kuntest ta' dan ir-Regolament.
      Artikolu 4
      Sorsi ta' dejta
      Kull sors ta' dejta għandu jkun jista' jikkontribwixxi tagħrif meħtieġ biex jissodisfa r-rekwiżiti tar-Regolament (KE) Nru 763/2008, b'mod partikolari biex
      
                  —
               
               
                  jissodisfa l-fatturi essenzjali kif elenkati fl-Artikolu 2(i) tar-Regolament (KE) Nru 763/2008 u kif definiti fl-Artikolu 2 (2) sa (6),
               
            
                  —
               
               
                  jirrappreżenta l-popolazzjoni fil-mira,
               
            
                  —
               
               
                  jirrispetta l-ispeċifikazzjonijiet tekniċi rilevanti stipulati fir-Regolament (KE) Nru 1201/2009, u
               
            
                  —
               
               
                  jikkontribwixxi għall-forniment ta' dejta għall-programm ta' dejta statistika stabbilita fir-Regolament (UE) Nru 519/2010.
               
            Artikolu 5
      Aċċess għal tagħrif rilevanti
      Fuq talba mill-Kummissjoni (Eurostat), l-Istati Membri għandhom jipprovdu lill-Kummissjoni (Eurostat) b'aċċess għal kwalunkwe tagħrif rilevanti għall-valutazzjoni tal-kwalità tad-dejta u l-metadejta trażmessa kif meħtieġ mir-Regolament (UE) Nru 519/2010, bl-esklużjoni tat-trażmissjoni lill-Kummissjoni u l-ħażna għand il-Kummissjoni ta' kwalunkwe mikrodejta u dejta kunfidenzjali.
      Artikolu 6
      Il-format tekniku għat-trażmissjoni tad-dejta
      Il-format tekniku li jrid jintuża għat-trażmissjoni tad-dejta u l-metadejta għas-sena ta' referenza 2011 għandha tkun fil-format ta' Skambju ta' Dejta u Metadejta Statistika (SDMX). L-Istati Membri għandhom jittrażmettu d-dejta meħtieġa b'konformità mad-definizzjonijiet tal-istruttura tad-dejta u l-ispeċifikazzjonijiet tekniċi relatati pprovduti mill-Kummissjoni (Eurostat). L-Istati Membri għandhom jaħżnu sal-1 ta' Jannar 2025 id-dejta u l-metadejta meħtieġa għal kwalunkwe trażmissjoni futura mitluba mill-Kummissjoni (Eurostat).
      Artikolu 7
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-8 ta’ Diċembru 2010
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 218, 13.8.2008, p. 14.
      
         (2)  ĠU L 329, 15.12.2009, p. 29.
      
         (3)  ĠU L 151, 17.6.2010, p. 1.
      
         (4)  ĠU L 87, 31.3.2009, p. 164.
      
         (5)  ĠU L 168, 30.6.2009, p. 50.
      
         ANNESS I
         
            Tagħrif ġenerali
         
         L-istruttura tat-tagħrif ġenerali għaċ-ċensimenti tal-popolazzjoni u tad-djar li saru fl-Istati Membri għas-sena ta' referenza 2011 fiha t-taqsimiet li ġejjin
         1.   ĦARSA ĠENERALI
         1.1.   Sfond ġuridiku
         
         1.2.   Entitajiet responsabbli
         
         1.3.   Referenzi għal dokumentazzjoni rilevanti (eż. rapporti ta' kwalità nazzjonali) (mhux obbligatorju)
         
         2.   SORSI TA' DEJTA (1)
         
         2.1.   Klassifikazzjoni tas-sorsi ta' dejta skont l-Artikolu 4(1) tar-Regolament (KE) Nru 763/2008
         
         2.2.   Lista tas-sorsi ta' dejta użati għaċ-ċensiment tal-2011
             (2)
         
         2.3.   Matriċi “Sorsi ta' dejta Suġġetti x”
         
         2.4.   Sa liema punt is-sorsi ta' dejta jissodisfaw il-fatturi essenzjali (Artikolu 4(4) tar-Regolament (KE) Nru 763/2008)
         
         2.4.1.   Enumerazzjoni individwali
         
         2.4.2.   Simultanjetà
         
         2.4.3.   Universalità fi ħdan territorju definit
         
         2.4.4.   Disponibilità ta' dejta għal żona żgħira
         
         2.4.5.   Perjodiċità definita
         
         3.   ĊIKLU TAL-ĦAJJA TAĊ-ĊENSIMENT
         3.1.   Data ta' referenza skont l-Artikolu 5(1) tar-Regolament (KE) Nru 763/2008
         
         3.2.   Tħejjija u eżekuzzjoni ta' ġbir ta' dejta
         
         3.2.1.   Dejta bbażata fuq il-kwestjonarji
         
         
                  
                     3.2.1.1.
                  
                  
                     Tfassil u ttestjar tal-kwestjonarji (inklużi kopji tal-kwestjonarji finali)
                  
               
                  
                     3.2.1.2.
                  
                  
                     Tħejjija ta' kwalunkwe listi ta' indirizzi, tħejjija ta' ħidma fuq il-post, kartografija, pubbliċità
                  
               
                  
                     3.2.1.3.
                  
                  
                     Ġbir ta' dejta (inkluża ħidma fuq il-post)
                  
               3.2.2.   Dejta bbażata fuq reġistri
         
         
                  
                     3.2.2.1.
                  
                  
                     Ħolqien ta' reġistri ġodda mis-sena 2001 'il quddiem (fejn ikun applikabbli)
                  
               
                  
                     3.2.2.2.
                  
                  
                     Tfassil mill-ġdid tar-reġistri eżistenti mis-sena 2001 'il quddiem (inklużi bidliet fil-kontenuti, adattament tal-popolazzjoni fiċ-ċensiment, adattament tad-definizzjonijiet u/jew speċifikazzjonijiet tekniċi) (meta jkun applikabbli)
                  
               
                  
                     3.2.2.3.
                  
                  
                     Żamma tar-reġistri (għal kull reġistru użat għaċ-ċensiment tal-2011), inkluż
                     
                                 —
                              
                              
                                 kontenut tar-reġistru (unitajiet statistiċi rreġistrati u tagħrif dwar l-unitajiet statistiċi, kwalunkwe editjar ta' rekord u/jew imputazzjoni ta' partita fir-reġistru)
                              
                           
                                 —
                              
                              
                                 responsabilitajiet amministrattivi
                              
                           
                                 —
                              
                              
                                 obbligu legali biex jiġi rreġistrat tagħrif, inċentivi biex jiġi pprovdut tagħrif li jkun minnu jew raġunijiet possibbli biex jiġi pprovdut tagħrif falz
                              
                           
                                 —
                              
                              
                                 dewmien fir-rappurtar, b'mod partikolari dewmien legali/uffiċjali, dewmien għar-reġistrazzjoni tad-dejta, rappurtar tard
                              
                           
                                 —
                              
                              
                                 valutazzjoni ta' u regolazzjoni għal każijiet ta' nuqqas ta' reġistrazzjoni, nuqqas ta' dereġistrazzjoni u ta' reġistrazzjoni multipla
                              
                           
                                 —
                              
                              
                                 kwalunkwe reviżjoni ta' reġistrazzjoni ewlenija li taffettwa d-dejta taċ-ċensiment tal-2011, perjodiċità ta' reviżjonijiet ta' reġistrazzjoni
                              
                           
                                 —
                              
                              
                                 stabilità (komparabilità ta' tagħrif dwar il-popolazzjoni rreġistrata tul iż-żmien) (mhux obbligatorja)
                              
                           
                                 —
                              
                              
                                 użu, inkluż “użu statistiku tar-reġistru mhux għall-finijiet taċ-ċensiment” u “użu tar-reġistru mhux għal finijiet statistiċi (eż. finijiet amministrattivi)”
                              
                           
               
                  
                     3.2.2.4.
                  
                  
                     Tqabbil tar-reġistri (inklużi varjabbli identifikatur(i) użat(i) għat-tagħqid tar-rekords)
                  
               
                  
                     3.2.2.5.
                  
                  
                     Estrazzjoni tad-dejta
                  
               3.3.   Ipproċessar u valutazzjoni
         
         3.3.1.   Ipproċessar ta' dejta (inkluż qbid, kodifikazzjoni, varjabbli identifikatur(i), editjar ta' rekord, imputazzjoni ta' rekord, tħassir ta' rekord, stima, tagħqid ta' rekord inkluż varjabbli identifikatur(i) użat(i) għat-tagħqid ta' rekord, ġenerazzjoni ta' nies f'dar u ta' familji)
         
         3.3.2.   Valutazzjoni tal-kwalità u tal-kopertura, stħarriġ postenumerazzjoni (meta jkun applikabbli), validazzjoni tad-dejta finali
         
         3.4.   Tixrid (kanali ta' tixrid, żgurar ta' kunfidenzjalità statistika inkluż kontroll ta' żvelar statistiku)
         
         3.5.   Miżuri biex tiġi żgurata l-effettività fl-infiq
         
         
            (1)  Ir-rappurtar għat-taqsima 2 irid ikun komprensiv mingħajr ma s-suġġetti jidħlu f'xulxin fis-sens li jkun possibbli li jiġi allokat kull suġġett f'eżattament sors ta' dejta wieħed.
         
            (2)  Għas-sorsi ta' dejta li jiġu minn tagħqid tar-rekords, il-lista tinkludi tagħrif dwar is-sors ta' dejta ġdid u dwar is-sorsi ta' dejta oriġinali kollha minn fejn ikun ġie s-sors ta' dejta ġdid.
      
      
         ANNESS II
         
            Dejta u metadejta relatati mal-kwalità
         
         Id-dejta u l-metadejta relatati mal-kwalità tas-sorsi ta' dejta u tas-suġġetti li jinkludu l-partiti elenkat hawn taħt.
         1.   RILEVANZA
         1.1.   Adegwatezza tas-sorsi ta' dejta
         
         L-Istati Membri jridu jirrappurtaw dwar l-adegwatezza tas-sorsi ta' dejta, b'mod partikolari dwar l-impatt ta' kwalunkwe devjazzjoni ewlenija mill-fatturi essenzjali taċ-ċensimenti tal-popolazzjoni u tad-djar u/jew mid-definizzjonijiet u l-kunċetti meħtieġa fejn dan ixekkel serjament l-użu adegwat tad-dejta trażmessa.
         1.2.   Kompletezza
         
         Id-dejta li ġejja trid tiġi pprovduta għal
         
                     —
                  
                  
                     iż-żoni ġeografiċi kollha fil-livelli li ġejjin: livell nazzjonali, NUTS 1, NUTS 2,
                  
               
                     —
                  
                  
                     l-iperkubi kollha (1) u d-distribuzzjonijiet marġinali ewlenin kollha (1):
                     
                                 (1)
                              
                              
                                 numru ta' valuri taċ-ċelluli speċjali kollha “mhux disponibbli”
                              
                           
                                 (2)
                              
                              
                                 numru ta' valuri taċ-ċelluli speċjali “mhux disponibbli” mmarkati bħala “mhux affidabbli”
                              
                           
                                 (3)
                              
                              
                                 numru ta' valuri taċ-ċelluli speċjali “mhux disponibbli” mmarkati bħala “kunfidenzjali”
                              
                           
                                 (4)
                              
                              
                                 numru ta' valuri taċ-ċelluli numeriċi mmarkati bħala “mhux affidabbli”
                              
                           
               2.   PREĊIŻJONI
         It-tagħrif li ġej:
         
                     —
                  
                  
                     għandu jiġi pprovdut għal kull sors ta' dejta (taqsima 2.1.) u kull suġġett (taqsima 2.2.) li jirreferu għall-għadd tal-persuni (2) u
                  
               
                     —
                  
                  
                     għandu jiġi pprovdut għal kull sors ta' dejta (taqsima 2.1.) u kull suġġett (taqsima 2.2.) li jirreferu għall-għadd tal-persuni (mhux obbligatorja)
                  
               2.1.   Sorsi ta' dejta
             (3)
         
         Id-dejta kif meħtieġa mill-punt 2.1.1. trid tiġi pprovduta għaż-żoni ġeografiċi kollha fil-livelli li ġejjin: livell nazzjonali, NUTS 1, NUTS 2. Il-metadejta ta' spjegazzjoni kif meħtieġa mill-punt 2.1.2. trid tiġi pprovduta fil-livell nazzjonali.
         2.1.1.   Dejta
         
         
                  
                     (1)
                  
                  
                     Popolazzjoni fiċ-ċensiment: valur assolut u perċentwali tal-istima tal-popolazzjoni fil-mira;
                  
               
                  
                     (2)
                  
                  
                     Stima tal-popolazzjoni fil-mira (4): valur assolut;
                  
               
                  
                     (3)
                  
                  
                     Sottokopertura (stima): valur assolut u perċentwali tal-popolazzjoni fiċ-ċensiment;
                  
               
                  
                     (4)
                  
                  
                     Soprakopertura (stima): valur assolut u perċentwali tal-popolazzjoni fiċ-ċensiment;
                  
               
                  
                     (5)
                  
                  
                     In-numru tal-imputazzjonijiet ta' rekord kollha (5): valur assolut u perċentwali tal-popolazzjoni fiċ-ċensiment;
                  
               
                  
                     (6)
                  
                  
                     In-numru tat-tħassir ta' rekords kollha (6): valur assolut u perċentwali tal-popolazzjoni fiċ-ċensiment;
                  
               
                  
                     (7)
                  
                  
                     Addizzjonalment, għall-kampjuni: sett komplementari ta' unitajiet statistiċi (7): absolute value;
                  
               
                  
                     (8)
                  
                  
                     In-numru ta' rekords mhux imputati fis-sors ta' dejta għal unitajiet statistiċi li jappartjenu għall-popolazzjoni fil-mira: valur assolut (8), perċentwali tal-poplazzjoni fiċ-ċensiment (8), perċentwali tal-istima tal-popolazzjoni fil-mira (9), u perċentwali tar-rekords mhux imputati fis-sors ta' dejta (qabel kwalunkwe tħassir ta' rekords) (10)
                     
                  
               
                  
                     (9)
                  
                  
                     addizzjonalment, għal dejta bbażata fuq il-kwestjonarju fis-sors ta' dejta: (11) unità bla tagħrif (qabel imputazzjoni ta' rekord): valur assolut u perċentwali tal-popolazzjoni fiċ-ċensiment.
                  
               2.1.2.   Metadejta ta' spjegazzjoni
         
         Il-metadejta ta' spjegazzjoni fiha deskrizzjonijiet ta'
         
                     —
                  
                  
                     il-proċess ta' valutazzjoni tas-sottokopertura u s-soprakopertura, inkluż tagħrif dwar il-kwalità tal-istimi għas-sottokoperutra u s-soprakopertura,
                  
               
                     —
                  
                  
                     kwalunkwe metodu użat għall-imputazzjoni jew it-tħassir ta' rekords għall-unitajiet statistiċi,
                  
               
                     —
                  
                  
                     kwalunkwe metodu applikat għall-piż differenzjat ta' rekords ta' dejta għall-unitajiet statistiċi,
                  
               
                     —
                  
                  
                     addizzjonalment għal dejta bbażata fuq kwestjonarju fis-sors ta' dejta: (11) kwalunkwe miżuri biex tiġi identifikata u llimitata unità bla tagħrif jew miżuri oħra biex jissewwew l-iżbalji matul il-ġbir ta' dejta.
                  
               2.2.   Suġġetti
         
         Id-dejta meħtieġa mill-punt 2.2.1. trid tiġi pprovduta għaż-żoni ġeografiċi kollha fil-livelli li ġejjin: livell nazzjonali, NUTS 1, NUTS 2. Il-metadejta ta' spjegazzjoni meħtieġa mill-punt 2.2.2. trid tiġi pprovduta għal-livell nazzjonali.
         2.2.1.   Dejta
         
         
                  
                     (1)
                  
                  
                     Popolazzjoni fiċ-ċensiment (12): valur assolut;
                  
               
                  
                     (2)
                  
                  
                     In-numru ta' rekords ta' dejta (13) li fihom tagħrif dwar is-suġġett: valur assolut mingħajr piż differenzjat (14), perċentwali tal-popolazzjoni fiċ-ċensiment mingħajr piż differenzjat (14);
                  
               
                  
                     (3)
                  
                  
                     In-numru ta' rekords ta' dejta imputati (13)
                         (15) li fihom tagħrif dwar is-suġġett: valur assolut mingħajr piż differenzjat (14), perċentwali tal-popolazzjoni fiċ-ċensiment mingħajr piż differenzjat (14);
                  
               
                  
                     (4)
                  
                  
                     Imputazzjoni ta' partita (13), (15) għas-suġġett: valur assolut mingħajr piż differenzjat (14), perċentwali tal-popolazzjoni fiċ-ċensiment mingħajr piż differenzjat (14);
                  
               
                  
                     (5)
                  
                  
                     Partita bla tagħrif (13) (qabel imputazzoni ta' partita) għas-suġġett: valur assolut mingħajr piż differenzjat (14), perċentwali tal-popolazzjoni fiċ-ċensiment mingħajr piż differenzjat (14);
                  
               
                  
                     (6)
                  
                  
                     In-numru ta' osservazzjonijiet mhux imputati dwar is-suġġett: (13), (16) valur assolut mingħajr piż differenzjat (14), perċentwali tal-popolazzjoni fiċ-ċensiment mingħajr piż differenzjat (14);
                  
               
                  
                     (7)
                  
                  
                     Dejta trażmessa (17) għall-iperkubu stabbilit fit-tabella fl-Anness III għas-suġġett ikkonċernat (18): valur assolut, perċentwali tal-popolazzjoni fiċ-ċensiment;
                  
               
                  
                     (8)
                  
                  
                     In-numru ta' rekords ta' dejta mhux imputati (13) li fihom tagħrif mhux imputat dwar is-suġġett imqassam skont l-iperkubu stabbilit fit-tabella fl-Anness III għas-suġġett ikkonċernat (18): valur assolut mingħajr piż differenzjat (14), perċentwali tal-popolazzjoni fiċ-ċensiment mingħajr piż differenzjat (14);
                  
               
                  
                     (9)
                  
                  
                     Addizzjonalment, għas-suġġetti li t-tagħrif dwarhom inġabar permezz ta' kampjun: koeffiċjent ta' varjazzjoni (19) għaċ-ċelluli fl-iperkubu stabbilit fit-tabella fl-Anness III għas-suġġett ikkonċernat (18).
                  
               2.2.2.   Metadejta ta' spjegazzjoni
         
         Il-metadejta ta' spjegazzjoni fiha dekrizzjonijiet tal-metodu użat biex tiġi ttrattata l-partita bla tweġiba għas-suġġett ikkonċernat.
         Għas-suġġetti li t-tagħrif dwarhom inġabar permezz ta' kampjun il-metadejta fiha wkoll deskrizzjonijiet ta'
         
                     —
                  
                  
                     it-tfassil tat-teħid tal-kampjuni,
                  
               
                     —
                  
                  
                     distorsjonijiet possibbli fl-istima minħabba żbalji ta' preżunzjoni mudell,
                  
               
                     —
                  
                  
                     formuli u algoritmi użati biex jiġi kkalkulat l-iżball standard.
                  
               3.   TEMPESTIVITÀ U PUNTWALITÀ
         It-tagħrif li ġej irid jiġi pprovduta għal-livell nazzjonali:
         
                     (1)
                  
                  
                     Data/i kalendarja/i tat-trażmissjoni ta' dejta lill-Kummissjoni (Eurostat), imqassma permezz ta' iperkubi (1);
                  
               
                     (2)
                  
                  
                     Data/i kalendarja/i tar-reviżjoni(jiet) ewlenin ta' dejta trażmessa, imqassma permezz ta' iperkubi (1);
                  
               
                     (3)
                  
                  
                     Data/i kalendarja/i tat-trażmissjoni tal-metadejta (20).
                  
               Fil-każ ta' reviżjonijiet maġġuri nhar l-1 ta' April 2014 jew wara, l-Istati Membri jridu jirrpportaw id-data/i kalendarja/i rispettivi separatament lill-Kummissjoni (Eurostat) fi żmien ġimgħa wara kull reviżjoni maġġuri.
         4.   AĊĊESSIBILITÀ U ĊAREZZA (MHUX OBBLIGATORJU)
         L-Istati Membri jistgħu jirrapportaw dwar il-kundizzjonijiet għall-aċċess għad-dejta u l-metadejta li jagħmlu disponibbli miċ-ċensimenti tagħhom tal-2011 tal-popolazzjoni u tad-djar, inklużi dwar dawk relatati mal-midja, appoġġ, dokumentazzjoni, politiki ta' pprezzar, u/jew kwalunkwe restrizzjoni.
         5.   KOMPARABILITÀ
         Għal kull suġġett, l-Istati Membri jridu jirrapportaw dwar kwalunkwe definizzjoni jew prassi fl-Istat Membru li tista' xxekkel il-komparabilità tad-dejta madwar l-UE.
         6.   KOERENZA
         Għal kull suġġett li jirreferi għall-għadd ta' persuni (2), l-Istati Membri jridu jipprovdu d-devjazzjoni assoluta medja (21) għall-valuri taċ-ċelluli fl-iperkubi stabbiliti fl-Anness III (18).
         
            (1)  Kif elenkat fl-Anness I mar-Regolament (UE) Nru 519/2010
         
            (2)  Suġġetti, jew sorsi ta' dejta għal suġġetti, li għalihom it-total muri fit-tabella fl-Anness III huwa l-popolazzjoni totali.
         
            (3)  Ir-rappurtar dwar is-sorsi ta' dejta irid ikun komprensiv mingħajr ma s-suġġetti jidħlu f'xulxin fis-sens li jkun possibbli li jiġi allokat kull suġġett f'eżattament sors ta' dejta wieħed li t-tagħrif dwaru jkun ipprovdut f'din it-taqsima. Jekk tagħqid ta' rekord wassal għall-ħolqien ta' sors ta' dejta ġdid, l-Istati Membri jridu jivvalutaw is-sors ta' dejta ġdid minflok is-sorsi ta' dejta oriġinali minn fejn ikun ġie s-sors ta' dejta ġdid.
         
            (4)  ((1) + (3) – (4)), li jirreferi għad-dejta fil-punt 2.1.1. ta' dan l-Anness, mogħtija f'valuri assoluti.
         
            (5)  Kwalunkwe imputazzjoni ta' rekord iżżid id-daqs tal-popolazzjoni fiċ-ċensiment. F'sors ta' dejta li jirriżulta minn tagħqid ta' rekord, ir-rekords li ġew imputati fi kwalunkwe mis-sorsi ta' dejta oriġinali biss, li b'hekk żiedu d-daqs tal-popolazzjoni fiċ-ċensiment, iridu jingħaddu bħala rekords imputati fis-sors ta' dejta l-ġdid.
         Jekk rekord ta' dejta jingħata piż differenzjat fil-proċess ta' ġenerazzjoni tar-riżultat statistiku meħtieġ għall-popolazzjoni fil-mira b'piż ta' woriġ ikbar minn 1, irid jingħadd bħala rekord imputat b'piż ta' wimputat = woriġ – 1. L-iperkubu ta' referenza għall-piżijiet woriġ huwa dak elenkat taħt it-tabella fl-Anness III għall-unitajiet statistiċi li s-sors ta' dejta jirraporta dwaru.
         
            (6)  Kwalunkwe tħassir ta' rekord iċekken id-daqs tal-popolazzjoni fiċ-ċensiment. F'sors ta' dejta li jirriżulta minn tagħqid ta' rekord, ir-rekords li tħassru fi kwalunkwe mis-sorsi ta' dejta oriġinali biss, li b'hekk ċekknu d-daqs tal-popolazzjoni fiċ-ċensiment, iridu jingħaddu bħala rekords imħassra fis-sors ta' dejta l-ġdid.
         Jekk rekord ta' dejta jingħata piż differenzjat fil-proċess ta' ġenerazzjoni tar-riżultat statistiku meħtieġ għall-popolazzjoni fil-mira b'piż ta' woriġ iżgħar minn 1, irid jingħadd bħala rekord imħassar b'piż ta' wimħassar = 1 – w oriġ. L-iperkubu ta' referenza għall-piżijiet woriġ huwa dak elenkat taħt it-tabella fl-Anness III għall-unitajiet statistiċi li s-sors ta' dejta jirraporta dwaru.
         
            (7)  Jekk sors ta' dejta jinkludi, bħala kwistjoni ta' prinċipju metodoloġiku, reġistri ta' dejta għal kampjun biss tal-unitajiet statistiċi fl-istima tal-popolazzjoni fil-mira, id-daqs tas-sett komplementari ta' unitajiet statistiċi jiġi kkalkulat skont it-tfassil tal-kampjuni.
         
            (8)  ((1) – (4) – (5) – (7)), li jirreferi għad-dejta fil-punt 2.1.1. ta' dan l-Anness, mogħtija f'valuri assoluti, rispettivament 100 * ((1) – (4) – (5) – (7)) / (1).
         
            (9)  100 * ((1) – (4) – (5) – (7)) / ((1) + (3) – (4)), li jirreferi għad-dejta fil-punt 2.1.1. ta' dan l-Anness.
         
            (10)  100 * ((1) – (4) – (5) – (7)) / ((1) – (5) + (6) – (7)), li jirreferi għad-dejta fil-punt 2.1.1. ta' dan l-Anness.;
         
            (11)  F'sors ta' dejta li jirriżulta minn tagħqid ta' rekord ta' iktar minn sors ta' dejta wieħed bbażat fuq kwestjonarju, it-tagħrif irid jiġi pprovdut għal kull sors ta' dejta oriġinali ibbażat fuq kwestjonarju. 100 * ((1) – (4) – (5) – (7)) / ((1) – (5) + (6) – (7)), li jirreferi għad-dejta fil-punt 2.1.1. ta' dan l-Anness.
         
            (12)  Kif identifikat fil-punt 2.1.1. (1) ta' dan l-Anness għas-sors ta' dejta li tagħrif taċ-ċensiment minnu dwar is-suġġett ġej mill-popolazzjoni fil-mira.
         
            (13)  Għall-popolazzjoni fiċ-ċensiment fis-sors ta' dejta li minnu ġej it-tagħrif taċ-ċensiment dwar is-suġġett.
         
            (14)  Jekk ir-rekords ta' dejta jkollhom piż differenzjat fil-proċess ta' ġenerazzjoni tar-riżultat statistiku meħtieġ għas-suġġett ikkonċernat, “b'piż differenzjat” tfisser li dawn il-piżijiet differenzjati jridu jiġu applikati għar-rekords tad-dejta għall-għadd, “mingħajr piż differenzjat” tfisser li dawn il-piżijiet differenzjati m'għandhomx jiġu applikati għar-rekords ta' dejta għall-għadd. L-iperkubi ta' referenza għall-piżijiet differenzjati huma dawk elenkati għas-suġġetti fit-tabella fl-Anness III.
         
            (15)  Kwalunkwe imputazzjoni ta' partita ma għandha l-ebda effett fuq id-daqs tal-popolazzjoni fiċ-ċensiment. Għal suġġett li jappartjeni għal sors ta' dejta li jirriżulta minn tagħqid ta' rekord, kwalunkwe rekord li fih tagħrif dwar dak is-suġġett minħabba imputazzjoni ta' rekord fi kwalunkwe wieħed mis-sorsi ta' dejta oriġinali jingħadd bħala imputazzjoni ta' rekord jekk l-imputazzjoni żżid id-daqs tal-popolazzjoni fiċ-ċensiment, u bħala imputazzjoni ta' partita għal dak is-suġġett jekk l-imputazzjoni ma żżidx id-daqs ta' popolazzjoni fiċ-ċensiment.
         
            (16)  ((2) + (3) – (4)), li jirreferi għad-dejta fil-punt 2.2.1. ta' dan l-Anness.
         
            (17)  Id-dejta trażmessa fuq il-bażi tar-Regolament (UE) Nru 519/2010 fl-iperkubu elenkat għas-suġġett rispettiv fit-tabella fl-Anness III.
         
            (18)  Iż-żona ġeografika li t-tagħrif irid jiġi pprovdut għaliha hija indikata fit-tabella fl-Anness III.
         
            (19)  Meta l-valur ta' ċellula numerika jkun iżgħar minn 26, il-koeffiċjent tal-varjazzjoni jista' jinbidel bil-valur speċjali “mhux disponibbli”.
         
            (20)  Kif elenkat fl-Anness II mar-Regolament (UE) Nru 519/2010.
         
            (21)  Il-medja aritmetika tal-valur (pożittiv) assolut tad-differenza bejn il-valur taċ-ċellula numerika u l-medja aritmetika tagħha, bil-medji aritmetiċi jkunu kkalkulati għall-iperkubi kollha (kif elenkati fl-Anness I tar-Regolament (UE) Nru 519/2010) li fihom ikun kontenut l-iperkubu rispettiv kif stabbilit fl-Anness III.
      
      
         ANNESS III
         
            Tabulati inkroċjati għall-valutazzjoni tal-kwalità
         
         Għall-iperkubi stabbiliti hawn taħt, trid tiġi pprovduta d-dejta li ġejja:
         
                     —
                  
                  
                     is-suġġetti kollha kif meħtieġa mill-Anness II, il-punti 2.2.1. (7) u (8),
                  
               
                     —
                  
                  
                     is-suġġetti li t-tagħrif dwarhom inġabar permezz ta' kampjun, kif meħtieġ mill-Anness II, punt 2.2.1. (9), u
                  
               
                     —
                  
                  
                     il-koerenza bejn l-iperkubi (1) kif meħtieġ mill-Anness II, punt 6.
                  
               
                     Suġġett(i)
                  
                  
                     Iperkubu nru ta' referenza (*), (**)
                     
                  
                  
                     Tabulati inkroċjati għall-valutazzjoni tal-kwalità
                  
               
                     Total
                  
                  
                     Tqassim (***)
                     
                  
               
                     Sess, Età
                  
                  
                     42
                  
                  
                     Popolazzjoni totali
                  
                  
                     GEO.L. SEX. AGE.H.
                  
               
                     Stat ta' attività fil-preżent
                  
                  
                     18
                  
                  
                     Popolazzjoni totali
                  
                  
                     GEO.L. SEX. AGE.M. CAS.L.
                  
               
                     Lok tal-post tax-xogħol
                  
                  
                     22
                  
                  
                     Popolazzjoni totali
                  
                  
                     LPW.L. SEX. AGE.M.
                  
               
                     Lokalità
                  
                  
                     4
                  
                  
                     Popolazzjoni totali
                  
                  
                     GEO.L. SEX. AGE.M. LOC.
                  
               
                     Stat ċivili legali
                  
                  
                     18
                  
                  
                     Popolazzjoni totali
                  
                  
                     GEO.L. SEX. AGE.M. LMS.
                  
               
                     Xogħol
                  
                  
                     13
                  
                  
                     Popolazzjoni totali
                  
                  
                     GEO.L. SEX. AGE.M. OCC.
                  
               
                     Industrija
                  
                  
                     14
                  
                  
                     Popolazzjoni totali
                  
                  
                     GEO.L. SEX. AGE.M. IND.H.
                  
               
                     Stat ta' impjieg
                  
                  
                     12
                  
                  
                     Popolazzjoni totali
                  
                  
                     GEO.L. SEX. AGE.M. SIE.
                  
               
                     Livell milħuq fl-edukazzjoni
                  
                  
                     14
                  
                  
                     Popolazzjoni totali
                  
                  
                     GEO.L. SEX. AGE.M. EDU.
                  
               
                     Pajjiż / post tat-twelid
                  
                  
                     45
                     26
                  
                  
                     Popolazzjoni totali
                  
                  
                     GEO.L. SEX. AGE.M. POB.M.
                     GEO.N. SEX. AGE.M. POB.H.
                  
               
                     Pajjiż taċ-ċittadinanza
                  
                  
                     45
                     27
                  
                  
                     Popolazzjoni totali
                  
                  
                     GEO.L. SEX. AGE.M. COC.M.
                     GEO.N. SEX. AGE.M. COC.H.
                  
               
                     Sena ta' wasla fil-pajjiż
                  
                  
                     25
                  
                  
                     Popolazzjoni totali
                  
                  
                     GEO.L. SEX. AGE.M. YAE.L.
                  
               
                     Post ta' residenza tas-soltu sena qabel iċ-ċensiment
                  
                  
                     17
                  
                  
                     Popolazzjoni totali
                  
                  
                     GEO.L. SEX. AGE.M. ROY.
                  
               
                     Stat tan-nies fid-dar
                  
                  
                     1
                  
                  
                     Popolazzjoni totali
                  
                  
                     GEO.L. SEX. AGE.M. HST.H.
                  
               
                     Stat tal-familja
                  
                  
                     6
                  
                  
                     Popolazzjoni totali
                  
                  
                     GEO.L. SEX. AGE.M. FST.H.
                  
               
                     Tip ta' nukleu familjari, Daqs tan-nukleu familjari
                     (mhux obbligatorja)
                  
                  
                     52
                  
                  
                     In-numru tal-familji kollha
                  
                  
                     GEO.L. TFN.H. SFN.H.
                  
               
                     Tip ta' dar privata, Daqs tad-dar privata
                     (mhux obbligatorja)
                  
                  
                     5
                  
                  
                     In-numru tad-djar privati kollha
                  
                  
                     GEO.L. TPH.H. SPH.H.
                  
               
                     Stat tal-pussess tad-dar
                     (mhux obbligatorja)
                  
                  
                     5
                  
                  
                     In-numru tad-djar privati kollha
                  
                  
                     GEO.L. TSH. SPH.H.
                  
               
                     Arranġamenti tad-dar
                  
                  
                     38
                  
                  
                     Popolazzjoni totali
                  
                  
                     GEO.L. SEX. AGE.M. HAR.L.
                  
               
                     Tip ta' postijiet ta' alloġġ
                     (mhux obbligatorja)
                  
                  
                     59
                  
                  
                     In-numru tal-postijiet ta' alloġġ kollha
                  
                  
                     GEO.L. TLQ.
                  
               
                     Stat ta' okkupazzjoni ta' abitazzjonijiet konvenzjonali
                     (mhux obbligatorja)
                  
                  
                     53
                  
                  
                     In-numru tal-abitazzjonijiet konvenzjonali kollha
                  
                  
                     GEO.L. OCS.
                  
               
                     Tip ta' proprjetà
                     (mhux obbligatorja)
                  
                  
                     41
                  
                  
                     In-numru tal-abitazzjonijiet konvenzjonali okkupati kollha
                  
                  
                     GEO.L. OWS.
                  
               
                     In-numru ta' okkupanti, Spazju utli tal-art u/jew in-numru ta' kmamar f'unità ta' dar
                     (mhux obbligatorja)
                  
                  
                     41
                  
                  
                     In-numru tal-abitazzjonijiet konvenzjonali okkupati kollha
                  
                  
                     GEO.L. NOC.H. (UFS. or NOR.)
                  
               
                     In-numru ta' okkupanti, Densità standard
                     (mhux obbligatorja)
                  
                  
                     41
                  
                  
                     In-numru tal-abitazzjonijiet konvenzjonali okkupati kollha
                  
                  
                     GEO.L. NOC.H. (DFS. or DRM.)
                  
               
                     Sistema tal-provvista tal-ilma
                     (mhux obbligatorja)
                  
                  
                     41
                  
                  
                     In-numru tal-abitazzjonijiet konvenzjonali okkupati kollha
                  
                  
                     GEO.L. WSS.
                  
               
                     Faċilitajiet sanitarji
                     (mhux obbligatorja)
                  
                  
                     41
                  
                  
                     In-numru tal-abitazzjonijiet konvenzjonali okkupati kollha
                  
                  
                     GEO.L. TOI.
                  
               
                     Faċilitajiet għall-ħasil
                     (mhux obbligatorja)
                  
                  
                     41
                  
                  
                     In-numru tal-abitazzjonijiet konvenzjonali okkupati kollha
                  
                  
                     GEO.L. BAT.
                  
               
                     Tip ta' tisħin
                     (mhux obbligatorja)
                  
                  
                     41
                  
                  
                     In-numru tal-abitazzjonijiet konvenzjonali okkupati kollha
                  
                  
                     GEO.L. TOH.
                  
               
                     Abitazzjonijiet skont it-tip tal-bini
                     (mhux obbligatorja)
                  
                  
                     53
                  
                  
                     In-numru tal-abitazzjonijiet konvenzjonali kollha
                  
                  
                     GEO.L. TOB.
                  
               
                     Abitazzjonijiet skont il-perjodu ta' kostruzzjoni
                     (mhux obbligatorja)
                  
                  
                     53
                  
                  
                     In-numru tal-abitazzjonijiet konvenzjonali kollha
                  
                  
                     GEO.L. POC.
                  
               L-iperkubi ta' referenza (2) għall-piżijiet differenzjati woriġ imsemmija fl-Anness II, punti 2.1.1. (5) u (6) huma:
         
                     —
                  
                  
                     iperkubu (2) Nru 42 għal persuni naturali (3);
                  
               
                     —
                  
                  
                     iperkubu (2) Nru 52 għall-familji (3);
                  
               
                     —
                  
                  
                     iperkubu (2) Nru 5 għad-djar privati (3);
                  
               
                     —
                  
                  
                     iperkubu (2) Nru 59 għall-postijiet ta' alloġġ (3);
                  
               
                     —
                  
                  
                     iperkubu (2) Nru 53 għall-abitazzjonijiet konvenzjonali (3);
                  
               
            (1)  Kif elenkat fl-Anness I mar-Regolament (KE) Nru 519/2010
         
            (*)  Kif elenkat fl-Anness I mar-Regolament (KE) Nru 519/2010
         
            (**)  Għas-suġġetti fejn ir-rekords ta' dejta għandhom piż differenzjat fil-proċess ta' ġenerazzjoni tar-riżultat statistiku meħtieġ, il-piżijiet differenzjati użati għall-iperkubu ta' referenza hawn taħt jipprovdu l-bażi għad-dejta relatata mal-kwalità kif meħtieġ mill-Anness II, punti 2.2.1. (7), (8) u (9).
         
            (***)  Il-kodiċi jidentifika t-tqassim kif speċifikat b'dan il-kodiċi fl-Anness tar-Regolament (KE) Nru 1201/2009.
         
            (2)  Kif elenkat fl-Anness I mar-Regolament (KE) Nru 519/2010
         
            (3)  Unitajiet statistiċi li s-sors ta' dejta jirrapporta dwarhom.